CELEX: 22020D1454
Language: bg
Date: 2018-04-27 00:00:00
Title: Решение на Съвместния комитет на ЕИП № 94/2018 от 27 април 2018 година за изменение на приложение XIII (Транспорт) към Споразумението за ЕИП [2020/1454]

15.10.2020   
               
               
                  BG
               
               
                  Официален вестник на Европейския съюз
               
               
                  L 340/29
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 94/2018
         от 27 април 2018 година
         за изменение на приложение XIII (Транспорт) към Споразумението за ЕИП [2020/1454]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство (наричано по-нататък „Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Директива (ЕС) 2017/2397 на Европейския парламент и на Съвета от 12 декември 2017 г. относно признаването на професионалните квалификации за вътрешното корабоплаване и за отмяна на директиви 91/672/ЕИО и 96/50/ЕО на Съвета (1) следва да бъде включена в Споразумението за ЕИП.
                  
               
                     (2)
                  
                  
                     Директива (ЕС) 2017/2397 отменя, считано от 18 януари 2022 г., директиви 91/672/ЕИО и 96/50/ЕО на Съвета, които са включени в Споразумението за ЕИП и следователно трябва да отпаднат от него, считано от 18 януари 2022 г.
                  
               
                     (3)
                  
                  
                     Поради това приложение XIII към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение XIII към Споразумението за ЕИП се изменя, както следва:
            
                        1.
                     
                     
                        След точка 46б (Директива 96/50/ЕО на Съвета) се вмъква следната точка:
                        
                                    „46в.
                                 
                                 
                                    
                                       32017 L 2397: Директива (ЕС) 2017/2397 на Европейския парламент и на Съвета от 12 декември 2017 г. относно признаването на професионалните квалификации за вътрешното корабоплаване и за отмяна на директиви 91/672/ЕИО и 96/50/ЕО на Съвета (ОВ L 345, 27.12.2017 г., стр. 53).“
                                 
                              
                  
                        2.
                     
                     
                        Считано от 18 януари 2022 г., текстовете на точка 46а (Директива 91/672/ЕИО на Съвета) и на точка 46б (Директива 96/50/ЕО на Съвета) се заличават.
                     
                  
         
            Член 2
            Текстовете на Директива (ЕС) 2017/2397 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 28 април 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 27 април 2018 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 345, 27.12.2017 г., стр. 53.
         
            (*1)  Без отбелязани конституционни изисквания.